b'\n_START_ARTICLE_\nK\xc5\x8dtar\xc5\x8d Sakurai\n_START_PARAGRAPH_\nK\xc5\x8dtar\xc5\x8d Sakurai (jap. \xe6\xa1\x9c\xe4\xba\x95\xe5\xad\x9d\xe5\xa4\xaa\xe9\x83\x8e, Sakurai K\xc5\x8dtar\xc5\x8d; s. 29. kes\xc3\xa4kuuta 1994 Tokio) on japanilainen moottoriurheilija._NEWLINE_Sakurai aloitti Karting-uransa 9-vuotiaana vuonna 2003. H\xc3\xa4n voitti useita Junior Kart -kilpailuja. H\xc3\xa4n ajoi Kartingia suurimman osan kotimaassaan Japanissa, mutta kilpaili my\xc3\xb6s Australiassa. Vuonna 2010 Sakurai ajoi Formula BMW Pacific-sarjassa sijoittuen sarjan kahdeksanneksi. Vuonna 2011 Sakurai kilpaili Britannian Formula 3-sarjassa jossa h\xc3\xa4n voitti Britannian National Class mestaruuden. H\xc3\xa4n ajoi samana vuonna Toyota Racing Series-sarjassa sijoittuen sarjan 14:ksi ja European F3 Open-sarjassa ajaen kaksi kilpailua. Vuonna 2012 Sakurai kilpaili GP3-sarjassa Status Grand Prix-tallin kuljettajana kuusi kilpailua saavuttamatta pisteit\xc3\xa4. H\xc3\xa4n ajoi my\xc3\xb6s kaksi kilpailua Auto GP World Series -sarjassa saavuttaen kuusi pistett\xc3\xa4. Kaudella 2013-2014 Sakurai ajoi MRF Challenge Formula 2000 -sarjaa.'